سوہن لال پاٹھک

سوہن لال پاٹھک ، پیدائش: 7 جنوری، 1883ء - وفات: 10 فروری، 1916ء) ہندوستان کے مشہور انقلابی اور تحریک آزادی ہند کے کارکن تھے۔ انقلابی تنظیم غدر پارٹی کے لیڈر تھے۔ انھوں نے برما، ملایا اور سنگاپور میں آزادی ہند کی انقلابی سرگرمیوں میں فعال کردار ادا کیا۔ انھیں مانڈلے جیل میں بغاوت کے جرم میں پھانسی دی گئی۔

 حالات زندگی 
سوہن لال پاٹھک 7 جنوری 1883ء کو موضع پٹی، امرتسر ضلع، صوبہ پنجاب (برطانوی ہند) میں پیدا ہوئے۔انھوں نے مڈل تک تعلیم پائی۔ پرائمری اسکول میں معلم تھے۔ انھوں نے وطن پرستانہ سرگرمیوں میں زیادہ دلچسپی لی۔شہیدانِ آزادی (جلد اول)، چیف ایڈیٹر: ڈاکٹر پی این چوپڑہ، قومی کونسل برائے فروغ اردو زبان نئی دہلی، 1998ء، ص 108 جب ان کے صدر مدرس نے انہہں لالہ لاجپت رائے اور دوسرے دوسرے لیڈروں سے قطع تعلق کرنے کا حکم دیا تو انھوں نے ملازمت سے احتجاجاً استعفیٰ دے دیا۔ وہ لالہ لابپت رائے کے اخبار بندے ماترم میں معاون مدیر ہو گئے۔ 1914ء میں تھائی لینڈ، فلپائن اور ریاستہائے متحدہ امریکا گئے۔ کیلیفورنیا میں غدر پارٹی میں شمولیت اختیار کی۔انھوں نے برما، ملایا اور سنگاپور میں مقیم برطانوی فوج کے ہندوستانی سپاہیوں کو بغاوت پر آمادہ کرنے کا کام سر انجام دیا۔ سنگاپور میں مقیم ہندوستانی فوجوں نے 1915ء میں بغاوت کی مگر اس بغاوت کو وحشیانہ طور پر کچل دیا گیا۔ بہت سے باغی سپاہیوں کو گرفتار کر لیا گیا اور ان میں سے اکثر کو گولی مار کر ہلاک کر دیا گیا۔ اگست 1915ء میں برما میں بغاوت منظم کرتے ہوئے گرفتار ہوئے۔ ان پر حکومت کے خلاف سازش اور بغاوت کرنے کا مقدمہ چلایا گیا اور سزائے موت کا حکم سنایا گیا۔ وہ 10 فروری 1916ء کومانڈلے جیل (موجودہ برما) میں پھانسی کی تختے پر شہید ہو گئے۔شہیدانِ آزادی (جلد اول)، ص 109

 حوالہ جات 

زمرہ:1883ء کی پیدائشیں
زمرہ:1916ء کی وفیات
زمرہ:10 فروری کی وفیات
زمرہ:آزادی ہند کی انقلابی تحریک
زمرہ:بھارتی انقلابی
زمرہ:بھارتی قاتل قرار شخصیات
زمرہ:غدر پارٹی
زمرہ:سزائے موت یافتہ بھارتی شخصیات
زمرہ:امرتسر میں پیدا ہونے والی شخصیات
زمرہ:ہندوستانی نراجی
زمرہ:ہندو-جرمن سازش
زمرہ:برطانوی ہند سے سزائے موت بذریعہ پھانسی پانے والے
زمرہ:پنجاب، بھارت سے آزادی ہند کے فعالیت پسند
زمرہ:بھارتی کمیونسٹ
زمرہ:ریاستہائے متحدہ میں سکھ مت
زمرہ:بھارتی قوم پرست
زمرہ:ویکی ڈیٹا سے مطابقت رکھنے والی مختصر تفصیل